Κέβιν Πάντερ

Ο **Κέβιν Ξαβιέρ Πάντερ Τζ.** (αγγλικά: *Kevin Xavier Punter Jr.*, 25 Ιουνίου 1993, Μπρονξ) είναι Αμερικανός, με σέρβικη υπηκοότητα, επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για την Μπαρτσελόνα.

## Σταδιοδρομία στο λύκειο
Μετά το γυμνάσιο, ο Πάντερ πέρασε ένα χρόνο στη Χριστιανική Ακαδημία «Το Σώμα του Χριστού», στο Ράλεϊ της Βόρειας Καρολίνας. Στην μοναδική του σεζόν εκεί, είχε κατά μέσο όρο 24.2 πόντους και 2.5 κλεψίματα. 

## Σταδιοδρομία στο κολέγιο
Μετά το λύκειο, ο Πάντερ έπαιξε κολεγιακή καλαθοσφαίριση στο State Fair Community College από το 2012 έως το 2014 και στο Πανεπιστήμιο του Τενεσί, με τους Τενεσί Βολουντίερς. Την πρώτη χρονιά του στο Τενεσί, είχε κατά μέσο όρο 22.1 πόντους και 3.4 ριμπάουντ ανά αγώνα. Αν και δεν αγωνίστηκε σε πέντε αγώνες της Νοτιοανατολικής Περιφέρειας, ονομάστηκε στην All-SEC Δεύτερη Καλύτερη 5αδα, αφού τελείωσε με τον τρίτο υψηλότερο μέσο όρο πόντων (22.1 πόντους ανά αγώνα) και το τέταρτο υψηλότερο ποσοστό ελεύθερων βολών (.853), κατά τη διάρκεια του πρωταθλήματος. 

## Επαγγελματική σταδιοδρομία

### Λαύριο και Άντβερπ Τζάιαντς (2016-2017)
Μετά την αποτυχία να επιλεχθεί στο NBA Ντραφτ 2016, ο Πάντερ έπαιξε με τους Μινεσότα Τίμπεργουλβς στο NBA Σάμερ Λιγκ 2016. Το 2016, υπέγραψε με το Λαύριο του Πρωταθλήματος Ελλάδας. Αγωνίστηκε σε 21 αγώνες με το Λαύριο και είχε μέσο όρο 12.2 πόντους, 2.4 ριμπάουντ και 0.9 ασίστ ανά αγώνα. Στις 27 Μαρτίου 2017, έφυγε από το Λαύριο και υπέγραψε με τη βελγική Άντβερπ Τζάιαντς μέχρι το τέλος της σεζόν. 

### Ρόσα Ράντομ (2017-2018)
Τον Ιούλιο του 2017, υπέγραψε με την πολωνική Ρόσα Ράντομ. Έπαιξε σε 16 αγώνες και είχε κατά μέσο όρο 20.6 πόντους, 3.4 ριμπάουντ και 1.7 ασίστ ανά αγώνα στο Μπάσκετμπολ Τσάμπιονς Λιγκ της FIBA. Οι πολύ καλές επιδόσεις του προσέλκυσαν το ενδιαφέρον της τουρκικής Γκαζιαντέπ το Φεβρουάριο, αλλά ο παίκτης δεν έφυγε από την ομάδα. 

### ΑΕΚ (2018)
Στις 10 Φεβρουαρίου 2018, μετακινήθηκε στην ΑΕΚ για την υπόλοιπη σεζόν. Με το σύλλογο κέρδισε το Κύπελλο Ελλάδας 2017-18, κερδίζοντας στον τελικό τον Ολυμπιακό 88-83. Στις 6 Μαΐου 2018, κατέκτησε το Μπάσκετμπολ Τσάμπιονς Λιγκ με την ΑΕΚ. Στον τελικό, ο Πάντερ ήταν ένας από τους καλύτερους παίκτες της ομάδας του, σημειώνοντας 16 πόντους. Στο ελληνικό πρωτάθλημα είχε κατά μέσο όρο σε 11 ματς 11.4 πόντους, 2.3 ριμπάουντ και 0.8 ασίστ. 

### Βίρτους Μπολόνια (2018-2019)
Στις 6 Ιουλίου 2018, υπέγραψε συμβόλαιο με την ιταλική Βίρτους Μπολόνια. Με την Μπολόνια κατέκτησε για δεύτερη συνεχόμενη φορά το Τσάμπιονς Λιγκ. Ο Πάντερ μέτρησε 21 πόντους στον ημιτελικό με την Μπάμπεργκ και 26 πόντους στον τελικό με την Τενερίφη, έχοντας 23.5 πόντους και 7.5 ριμπάουντ, κερδίζοντας το βραβείο του MVP του Φάιναλ Φορ. 

### Ολυμπιακός (2019)
Στις 28 Ιουνίου 2019, υπέγραψε διετές συμβόλαιο με τον Ολυμπιακό αγωνιζόμενος για πρώτη φορά σε σύλλογο της Ευρωλίγκα. Ωστόσο στις 24 Δεκεμβρίου 2019, έφυγε από το σύλλογο.

### Ερυθρός Αστέρας (2019-2020)
Στις 27 Δεκεμβρίου 2019, υπέγραψε συμβόλαιο με τον Ερυθρό Αστέρα μέχρι το τέλος της σεζόν 2019-20.

### Αρμάνι Μιλάνο (2020-2021)
Στις 18 Ιουνίου 2020, ανακοινώθηκε η μονοετής συμφωνία του με την ιταλική Αρμάνι Μιλάνο. Στις 20 Σεπτεμβρίου 2020, κατέκτησε τον πρώτο του τίτλο με την Αρμάνι Μιλάνο, νικώντας στον τελικό του Σούπερ Καπ την Βίρτους Μπολόνια 75-68, ενώ ο ίδιος πέτυχε 14 πόντους. Στις 26 Ιανουαρίου 2021, πραγματοποίησε τέσσερα ρεκόρ καριέρας στην Ευρωλίγκα, αφού κόντρα στον Ολυμπιακό, είχε 27 πόντους, με 4/4 δίποντα, 4/8 τρίποντα, 7/8 βολές, 2 ριμπάουντ, 5 ασίστ, 1 κλέψιμο και 33 βαθμούς στο σύστημα αξιολόγησης, αγωνιζόμενος 33:25. Τα ρεκόρ του αφορούσαν τους πόντους, τις ασίστ, την αξιολόγηση και τα λεπτά συμμετοχής. Στις 14 Φεβρουαρίου, κατέκτησε το Κύπελλο Ιταλίας, αφού η Μιλάνο κέρδισε με 87-59 την Πέζαρο, με τον ίδιο να έχει 13 πόντους. Στις 11 Μαρτίου έσπασε το ατομικό του ρεκόρ πόντων σε ένα αγώνα της Ευρωλίγκα, αφού κόντρα στην ΤΣΣΚΑ Μόσχας είχε 32 (4/7 δίποντα, 5/9 τρίποντα, 9/9 βολές), 1 ριμπάουντ, 1 ασίστ, 1 κλέψιμο και 28 στην αξιολόγηση. Με αυτή την εμφάνιση αναδείχτηκε MVP της 29ης αγωνιστικής. Στις 30 Μαΐου κατέκτησε την τρίτη θέση στο Final Four της Κολωνίας, νικώντας στον μικρό τελικό την ΤΣΣΚΑ Μόσχας 83-73. Στην Ευρωλίγκα σε 36 αγώνες συνολικά, μέτρησε κατά μέσο όρο 14.3 πόντους με 40% στα τρίποντα και 45% στα δίποντα, 1.6 ριμπάουντ και 1.4 ασίστ και πραγματοποίησε και καλές εμφανίσεις στο Final Four της Κολωνίας.

### Παρτιζάν (2021-2024)
Στις 2 Ιουλίου 2021, ανακοινώθηκε από την Παρτίζαν Βελιγραδίου. Μάλιστα η μεταγραφή αυτή ήταν η ακριβοπληρωμένη παίκτη στην ιστορία του σέρβικου μπάσκετ δίνοντας του 3 εκατομμύρια δολάρια για δύο χρόνια συνεργασίας. Τον Απρίλιο του 2022, ανακοινώθηκε ότι αποτελεί μέλος της καλύτερης πεντάδας της Αδριατικής Λίγκας για τη σεζόν 2021-22. Στις 23 Μαΐου, πέτυχε 30 πόντους και βοήθησε την Παρτιζάν να προκριθεί στους τελικούς της Αδριατικής Λίγκα. Στις 25 Απριλίου 2023 κόντρα στην Ρεάλ Μαδρίτης στο πρώτο παιχνίδι των play off της Ευρωλίγκα μέτρησε, 26 πόντους  (9/9 βολές, 5/8 τρίποντα και 1/3 δίποντα), 6 ασίστ, 6 κερδισμένα φάουλ και 3 ριμπάουντ σε 34 λεπτά συμμετοχής μέσα στη Μαδρίτη. Με αυτή την εμφάνιση αναδείχτηκε MVP της 1ης αγωνιστικής των πλέι οφς της Ευρωλίγκα. Τη σεζόν 2022-23 στην Ευρωλίγκα υπήρξε βασικός λόγος για την πορεία της Παρτιζάν μέχρι τα playoffs της διοργάνωσης, όπου αποκλείστηκε από την Ρεάλ Μαδρίτης (3-2), έχοντας 16.1 πόντους (44.3% τρίποντο και 91.7% βολές) 2.5 ασίστ, 2.2 ριμπάουντ και 15 PIR σε 37 αγώνες. Αυτό τον ανέδειξε σε μέλος της δεύτερης καλύτερης πεντάδας της Ευρωλίγκα. Τον Απρίλιο του 2023, ανακοινώθηκε ότι αποτελεί μέλος της καλύτερης πεντάδας της Αδριατικής Λίγκας για δεύτερη συνεχόμενη χρονιά. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα, με τον ίδιο να έχει στον τελικό αγώνα 32 πόντους (8/11 δίποντα, 3/6 τρίποντα, 7/8 βολές). Για την παρουσία του σε όλη τη σειρά πήρε το βραβείο του MVP των τελικών της Αδριατικής Λίγκα. 

Στις 29 Ιουνίου 2023, ανανέωσε το συμβόλαιό του με την ομάδα. Στις 19 Δεκεμβρίου 2023 κόντρα στην Βαλένθια, είχε 13 πόντους, 9 ριμπάουντ, 3 ασίστ, 2 κλεψίματα και 1 μπλοκ και με 25 βαθμούς στην αξιολόγηση αναδείχτηκε (μαζί με τον Νίμπο και τον Σιλντζ που είχαν την ίδια βαθμολογία) MVP της 15ης αγωνιστικής στην Ευρωλίγκα. Την σεζόν 2023/24 ο Πάντερ είχε 8.3 πόντους, 2.1 ριμπάουντ και 3.1 ασίστ μέσο όρο με 35.4% στα τρίποντα σε 21 λεπτά συμμετοχής στην Αδριατική Λίγκα και 15 πόντους, 2.6 ριμπάουντ, 2.6 ασίστ και 1.1 κλεψίματα μέσο όρο με 35% στα τρίποντα σε 29 λεπτά συμμετοχής στην Ευρωλίγκα. Στις 18 Ιουνίου 2024, η Παρτίζαν ανακοίνωσε την λύση του συμβολαίου με τον Αμερικανό γκαρντ.

### Μπαρτσελόνα (2024-σήμερα)
Στις 19 Ιουνίου 2024, συμφώνησε με την Μπαρτσελόνα. Τον μήνα Οκτώβριο είχε κατά μέσο όρο 18.6 πόντους, 1.9 ριμπάουντ, 2.4 ασίστ και 1.4 κλεψίματα με 47.2% στα τρίποντα σε 25 λεπτά συμμετοχής, συγκεντρώνοντας 19.9 βαθμούς στο σύστημα PIR στην Ευρωλίγκα και αναδείχτηκε MVP του μήνα στην διοργάνωση. Τον Δεκέμβριο του 2025, μέτρησε 24.4 πόντους ανά αγώνα, με 55% στο δίποντο, 47% στο τρίποντο και 92% στις βολές, μαζί με 3.4 ασίστ, 1.8 κλεψίματα και 23 μονάδες στο σύστημα αξιολόγησης σε 32 λεπτά συμμετοχής και κέρδισε το βραβείο του MVP του μήνα για δεύτερη φορά στην καριέρα του. Στις 23 Ιανουαρίου 2026 κόντρα στην Βιλερμπάν, μέτρησε 31 πόντους (7/8 δίποντα, 4/6 τρίποντα, 5/7 βολές), 4 ασίστ, 2 ριμπάουντ και 2 κλεψίματα, συγκεντρώνοντας 34 μονάδες στο σύστημα αξιολόγησης και αναδείχθηκε ο MVP της 24ης αγωνιστικής της Ευρωλίγκα.

## Στατιστικά σταδιοδρομίας

### [[Μπάσκετμπολ Τσάμπιονς Λιγκ]]

## Τίτλοι-Διακρίσεις

### Κολεγιακή σταδιοδρομία

* All-SEC Δεύτερη Καλύτερη Πεντάδα: (2016)

### Συλλογικοί

#### [[Α.Ε.Κ. (καλαθοσφαίριση)|Α.Ε.Κ.]]
*Μπάσκετμπολ Τσάμπιονς Λιγκ: (2018)
*Κύπελλο Ελλάδας: (2018)

#### [[Βίρτους Μπολόνια]]

* Μπάσκετμπολ Τσάμπιονς Λιγκ: (2019)

#### [[Αρμάνι Μιλάνο]]

* Σούπερ Καπ Ιταλίας: (2020)
*Κύπελλο Ιταλίας: (2021)

#### [[Παρτίζαν Βελιγραδίου (καλαθοσφαίριση ανδρών)|Παρτίζαν]]

* Αδριατική Λίγκα: (2023)

### Ατομικοί
*Δεύτερη καλύτερη πεντάδα στην Ευρωλίγκα: (2023)
*2x MVP του μήνα στην Ευρωλίγκα: (Οκτώβριος 2024), (Δεκέμβριος 2025)
*5x MVP της αγωνιστικής στην Ευρωλίγκα: (29η αγωνιστική 2020/21), (1η αγωνιστική πλέι οφ, 2022/23), (15η αγωνιστική 2023/24), (17η αγωνιστική 2025/26), (24η αγωνιστική 2025/26)
*MVP των τελικών στην Αδριατική Λίγκα: (2023)
*2x Καλύτερη ομάδα στην Αδριατική Λίγκα: (2022, 2023)
*Δεύτερη Καλύτερη πεντάδα στο Γιούροκαπ: (2022)
*MVP στο Final Four του Μπάσκετμπολ Τσάμπιονς Λιγκ: (2019)
*Καλύτερη Πεντάδα Μπάσκετμπολ Τσάμπιονς Λιγκ: (2019)

## Παραπομπές


## Εξωτερικοί σύνδεσμοι
* Προφίλ στο RealGM.com
* Προφίλ στο Eurobasket.com
* Προφίλ στο Legabasket.it  
* Προφίλ στο esake.gr 
* Βιογραφικό Tennessee Volunteers College

Κατηγορία:Αμερικανοί καλαθοσφαιριστές
Κατηγορία:Πολιτογραφημένοι πολίτες της Σερβίας
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Άντβερπ Τζάιαντς
Κατηγορία:Καλαθοσφαιριστές Πρωταθλήματος Βελγίου
Κατηγορία:Καλαθοσφαιριστές Ρόσα Ράντομ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Πρωταθλήματος Ισπανίας